CELEX: 62010CA0271
Language: hu
Date: 2011-06-30 00:00:00
Title: C-271/10. sz. ügy: A Bíróság (harmadik tanács) 2011. június 30-i ítélete (a Raad van State van België (Belgium) előzetes döntéshozatal iránti kérelme) — Vereniging van Educatieve en Wetenschappelijke Auteurs (VEWA) kontra Belgische Staat (92/100/EGK irányelv — Szerzői és szomszédos jogok — Nyilvános haszonkölcsönzés — A szerzők díjazása — Megfelelő jövedelem)

27.8.2011   
            
            
               HU
            
            
               Az Európai Unió Hivatalos Lapja
            
            
               C 252/5
            
         A Bíróság (harmadik tanács) 2011. június 30-i ítélete (a Raad van State van België (Belgium) előzetes döntéshozatal iránti kérelme) — Vereniging van Educatieve en Wetenschappelijke Auteurs (VEWA) kontra Belgische Staat
   (C-271/10. sz. ügy) (1)
   
   (92/100/EGK irányelv - Szerzői és szomszédos jogok - Nyilvános haszonkölcsönzés - A szerzők díjazása - Megfelelő jövedelem)
   2011/C 252/07
   Az eljárás nyelve: holland
   
      A kérdést előterjesztő bíróság
   
   Raad van State van België
   
      Az alapeljárás felei
   
   
      Felperes: Vereniging van Educatieve en Wetenschappelijke Auteurs (VEWA)
   
      Alperes: Belgische Staat
   
      Tárgy
   
   Előzetes döntéshozatal iránti kérelem — Raad van State van België — A bérleti jogról és a haszonkölcsönzési jogról, valamint a szellemi tulajdon területén a szerzői joggal szomszédos bizonyos jogokról szóló, 1992. november 19-i 92/100/EGK tanácsi irányelv (HL L 346., 61. o.; magyar nyelvű különkiadás 17. fejezet, 1. kötet, 120. o.) 5. cikke (1) bekezdésének értelmezése (jelenleg a 2006/115/EK európai parlamenti és tanácsi irányelv [HL L 376., 28. o.] 6. cikkének (1) bekezdése) — A szerzők díjazása nyilvános haszonkölcsönbe adás esetén — Méltányos díjazás
   
      Rendelkező rész
   
   A bérleti jogról és a haszonkölcsönzési jogról, valamint a szellemi tulajdon területén a szerzői joggal szomszédos bizonyos jogokról szóló, 1992. november 19-i 92/100/EGK tanácsi irányelv 5. cikkének (1) bekezdésével ellentétes az alapügyben szereplőhöz hasonló, olyan rendszert bevezető jogszabály, mely szerint a nyilvános haszonkölcsönbe adás esetén a szerzőket megillető díjazást kizárólag a közintézményekbe beiratkozott kölcsönvevők számától függően, kölcsönvevőnként megállapított évi átalányösszeg alapján kell kiszámítani.
   
      (1)  HL C 234., 2010.8.28.